OpenLLM-France/wikimedia huggingface dataset:
# Müggenburger Kanal

El Müggenburger Kanal és un canal navegable de 2 800 metres al barri de l'illa de Veddel al port d'Hamburg a Alemanya. Connecta els canals Peutekanal i Moorkanal a l'Hovekanal. El canal que queda sotmès al moviment de la marea connecta amb l'Elba via el Peutekanal.
El canal que connecta via el Peutekanal amb l'Elba i els ports interiors del Müggenburger Zollhafen i de l'Spreehafen va caure en desús des dels anys 1980. Moltes fàbriques a les seves ribes van tancar, tret de la refineria de coure Aurubis del qual la direcció continua a lluitar per a mantenir la navegabilitat del canal. El Müggenburger canal podria recobrar al futur el seu paper original: empreses noves s'instal·len a la zona i estudien la possibilitat d'utilitzar transbordadors de contenidors exprés des del port marítim. A la seva punta oriental, va construir-se una estació del ferrocarril del port.
* El canal i la fàbrica Aurubis vist des del Peutekanal
* La punta est del canal a la connexió amb l'Hovekanal
* El pont del ferrocarril entre l'Hovekanal i el Müggenburger Kanal

## Referències

* ↑ Annette Krüger (redacció), Hafen Hamburg Handbuch, Hamburg, Hamburg Port Authority, 2011, pàgina 58-59 (en català: Manual del port d'Hamburg)
* ↑ Verordnung zur Bestimmung der schiffbaren Gewässer, Hamburg, 5 de maig de 1987 (traducció: Decret de les vies navegables d'Hamburg), §15
* ↑ Stadtatlas-Großraum Hamburg, Hamburg, Editorial PAS Verlags GmbH, 2009, ISBN 978-3-934272-92-7, pàgina 52
* ↑ Die Zukunft des Hafens darf nicht verspielt werden, Hamburger Abendblatt, Hamburg, 29 de juny 2006, (en català: No podem jugar am el futur del port)
* ↑ Hafen aus einer Hand: feierliche Einweihung des Veddeler Wasserkreuzes Arxivat 2011-08-23 a Wayback Machine., Hamburg, Hamburg Port Authority, 14 de juny de 2011, en català: Un port connectat: Hamburg celebra la inauguració de la cruïlla dels canals del Veddel
# Tetraqueni

Un tetraqueni és un cas particular de poliaqueni format per quatre fruits. És propi de la família de les lamiàcies i boraginàcies. S'origina a partir d'un ovari bicarpel·lar que, donada l'existència de falses cloendes, queda dividit clarament en quatre parts. Exemples de tetraqueni els trobem en la sàlvia (Salvia officinalis) i la llengua de ca o besneula (Cynoglossum officinale).

## Referències

* ↑ «tetraqueni». A: TERMCAT. ocabulari de botànica: català-castellà-francès-anglès, 2004 (Vocabulari Universitaris). ISBN 84-95817-09-8 [Consulta: 30 juny 2023].
* ↑ «tetraqueni». Gran Enciclopèdia Catalana. Grup Enciclopèdia. [Consulta: 30 juny 2023].
* ↑ Conesa Mor, Josep Antoni; Pedrol Solanes, Joan; Recasens Guinjuan, Jordi. Estructura i organització de plantes superiors. Lleida: Universitat de Lleida, 2010, p. 160. ISBN 978-84-8409-340-4.
# Tetrapirrole

Els tetrapirroles són compostos químics que contenen quatre (tetra) anells químics de pirrole. Amb excepció de la corrina els quatre anells estan interconnectats amb un pont de carboni ja sigui en forma linear o cíclica.
Per la seva habilitat per formar complexos metàl·lics els compostos tetrapirròlics són particularment important en els sistemes biològics.
Els tetrapirroles linears, que utilitzen d'un a tres ponts de carboni, inclouen:
* Bilans (per ex. bilirubina)
* Ficobilina (que es troba en cianobacteris)
Tetrapirroles cíclics, que utilitzen d'un a quatre pont de carboni, inclouen:
* Porfirina (per ex. hemoglobina) amb ferro
* Clorofil·la (per ex. clorofil·la a) amb magnesi
Els corrina són tetrapirroles cíclics que han substituït un dels seus ponts convencionals de carboni per un enllaç directe interpirròlic.
Els tetrapirroles poden ser els primers biomarcadors a considerar en mostres geològiques.
# Tendes de campanya de l'Exèrcit Republicà

Les Tendes de campanya de l'Exèrcit Republicà és una obra de Pujalt (Anoia) protegida com a Bé Cultural d'Interès Local.

## Descripció

Dins de les infraestructures d'habitatge del campament del 18è cos d'exercit republicà, juntament amb els barracons hi havia una zona on es van construir una sèrie de tendes de tipus suis. Es van aterrassar dues esplanades on es van bastir un total d'onze tendes de campanya (cinc a la terrassa inferior i sis a la superior). Actualment s'ha conservat la base circular feta de pedra i sobre la qual es muntaven les tendes de lona subjectades en un pal central.

## Història

Durant la guerra civil de 1936-39 s'instal·là a Pujalt la base d'instrucció militar del 18è cos d'exercit republicà, ja que era un bon lloc des del punt de vista estràtegic. Pujalt està situat a la vora de les principals vies de comunicació de la Catalunya central. Estava allunyat del front de batalla i a més oferia la infraestructura i equipaments necessaris per acollir la tropa. El campament de Pujalt és de fet un conjunt únic dins dels campaments republicans.

## Referències

* 1 2 3 4 «Tendes de campanya de l'Exèrcit Republicà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2018].
# Teló de bambú

El Teló de Bambú és un concepte geopolític que designava, al llarg de la segona meitat del segle XX, la barrera física i ideològica que separava la República Popular de la Xina del món occidental, fonamentalment encarnat per la societat dels Estats Units. Seria una mena d'equivalent asiàtic al Teló d'Acer.
El terme va ser rebutjat oficialment pel govern de Xina. De fet, a la Conferència de Bandung del 1955 el primer ministre xinès, Zhou Enlai, va negar-ne l'existència.
En qualsevol cas, historiadors com Pilar Toboso Sánchez assenyalen que el terme va continuar existint a la pràctica fins a la dècada dels setanta del segle XX, quan els Estats Units van donar per finalitzat l'embargament a les exportacions xineses i Richard Nixon va anar-hi en visita oficial.

## Referències

* ↑ Ollé, Manel «El paralelo 38 y el telón de bambú» (en castellà). El País [Madrid], 19-12-2011. ISSN: 1134-6582.
* ↑ Toboso Sánchez, Pilar. «Telón de bambú». A: Diccionario de Historia del Mundo Actual. Madrid: Alianza Editorial, 2005. 84-206-5976-2, pp.550.
# Teló

El teló o cortinassa és la cortina corredissa que, en un teatre, separa l'escenari de la sala i els espectadors. En teatres petits, el teló sovint era compost de dues cortines que s'obren horitzontalment. En els teatres grans, el teló podia ser una sola cortina que s'eleva i resta recollida a dalt de l'escenari (d'ací l'expressió caure el teló o s'abaixa el teló). Sovint, el teló és un objecte artístic decorat amb passamaneria i brodats. Està fabricat amb teixits molt pesants (generalment, vellut), car una de les seves funcions és la de no deixar passar les remors i les llums de l'escenari durant el canvi d'escena entre un acte i l'altre. La flocadura és la totalitat de flocs (fils o cordons) que pengen com a adorn de la vora d'una cortina.
Darrere del teló tèxtil existeix el teló tallafocs que cau a gillotina sobre l'escenari. Aquest té la funció d'evitar que en cas d'incendi, força comú en el teatre, les flames es propaguin a la sala. Aquest element, format per una tela rígida sovint està pintat i té una funció decorativa.

## Vegeu també

* Bambolines

## Referències

* ↑ Ireneu Segarra. Els concerts a l'estranger de l'escolania de Montserrat (1982-1995). L'Abadia de Montserrat, 1 març 2001, p. 17–. ISBN 9788484152736 [Consulta: 22 març 2011].
# Telč

Telč és una ciutat del sud-est de Moràvia, prop de Jihlava, a la regió de Vysočina, República Txeca. Està inscrita a la llista del Patrimoni de la Humanitat des del 1992.

## Història

Telč va ser fundada a mitjan segle xiv, però els vestigis d'estil romà de la torre de l'Esperit Sant ens indiquen que en el lloc ja existien assentaments humans amb anterioritat.

## Cultura i patrimoni de la ciutat

La ciutat té un castell construït per Zacarías de Hradec. A la plaça Major (Náměstí Zacharias z Hradce), encara es conserven en perfecte estat un nodrit grup d'edificis residencials d'estil renaixentista. L'església de l'Ascensió de Maria i els murs de la ciutat són d'estil gòtic.

## Referències

* ↑ Centre, UNESCO World Heritage. «Historic Centre of Telč» (en anglès). [Consulta: 15 febrer 2021].

## Enllaços externs

* Telco - Czech.cz Arxivat 2007-11-08 a Wayback Machine..
# Tachypleus

Tachypleus és un gènere de xifosurs de la família dels limúlids que habita al sud-est i est d'Àsia.

## Referències

* ↑ Sepkoski, Jack «A compendium of fossil marine animal genera (Arthropoda entry)». Bulletins of American Paleontology, 364, 2002, p.560. Arxivat de l'original el 2007-08-02 [Consulta: 31 desembre 2007]. Arxivat 2007-08-02 a Wayback Machine.
# TensorFlow

TensorFlow és una biblioteca de programari de codi obert dins l'àmbit de l'aprenentatge profund i automàtic.
És un sistema que, a partir d'un conjunt de dades d'entrenament, permet detectar i desxifrar patrons i correlacions de forma anàlega (no igual) a l'aprenentatge i raonament humans. L'aprenentatge es fa contrastant les dades generades amb un conjunt de dades de validació, tenint en compte una série d'hiperparàmetres que configuren el tipus d'aprenentatge que hom vol assolir.
TensorFlow va ser desenvolupat per l'equip Google Brain i està sota la llicència Apache 2.0. La versió inicial és del 9 de novembre del 2015.

## Característiques

* La darrera versió es pot trobar aquí.
* TensorFlow proveeix algorismes de processat sobre matrius o tensors.
* Suporta les tecnologies OpenCL (previst), CUDA, Derivació automàtica, CNN, RBM, DBN. (No suporta OpenMP)
* Google va crear diferents ASIC anomenats Unitat de processament de tensors (TPU), específicament adaptats al sistema TensorFlow.

## Referències

* ↑ «TensorFlow Tutorial For Beginners». DataCamp Community, 08-08-2017.
* ↑ «TensorFlow - Google’s latest machine learning system, open sourced for everyone» (en anglès). Research Blog.
* ↑ «Installing TensorFlow | TensorFlow» (en anglès). https://www.tensorflow.org.+[Consulta: 24 agost 2017].

## Vegeu també

* Comparativa de programaris d'aprenentatge profund
* Unitat de processament de tensors
# Tensor de Killing

Un tensor de Killing, al qual dona nom Wilhelm Killing, és un tensor simètric, conegut dins la teoria de relativitat general, $K$ que satisfà
    $\nabla _{(\alpha }K_{\beta \gamma )}=0\,$
on els parèntesi dels índexs es refereixen a la part simètrica.
Es la generalització d'un vector de Killing. Aquests estan associats amb les simetries contínues (i més concretament, diferenciables), i per això són més comuns, a l'inrevés que el concepte de tensor de Killing que és molt menys freqüent. La solució de Kerr és l'exemple més conegut de varietat pseudoriemanniana que posseeix un tensor de Killing.

## Tensor de Killing-Yano

Un tensor antisimètric d'ordre p, $f_{a_{1}a_{2}...a_{p}}$, és un tensor de Killing-Yano si satisfà l'equació:
    $\nabla _{b}f_{ca_{2}...a_{p}}+\nabla _{c}f_{ba_{2}...a_{p}}=0\,$.
Tot i que és també una generalització del vector de Killing, es diferencia del tensor de Killing en que la derivada covariant es contrau només amb un índex tensorial.

## Referències

* ↑ Thompson, G «Killing tensors in spaces of constant curvature». Journal of mathematical physics, 27, 11, pàg. 2693-2699.
# The Judgement

The Judgement és una sèrie de televisió tailandesa dramàtica en tailandès que forma part del catàleg permanent de Netflix amb una història que gira al voltant de l'extorsió sexual. Té similituds amb les sèries televisives Elite i 13 Reasons Why.
Decider li donà una mala crítica basant-se en el primer episodi.

## Repartiment

* Rapatrud Jiravechsoontorkul com a Lookkaew
* Thanabordee Jaiyen com a Aud
* Apasiri Nitibhon com a Buppha
* Nontanan Anchuleepradit com a Archa

## Episodis

Consta de 13 episodis (títols en anglès):
* Episode 1: The Beginning of the End
* Episode 2: New Wounds, New Relationships
* Episode 3: Me and Real Me
* Episode 4: Upside Down
* Episode 5: The Guardian
* Episode 6: Shelter
* Episode 7: Win Some, Lose Some
* Episode 8: Wrong Turn
* Episode 9: Mission to Nowhere
* Episode 10: Something in Return
* Episode 11: We Can't Turn Back Time
* Episode 12: Judgemental World
* Episode 13: The End of the Beginning

## Referències

* 1 2 3 4 Nolan, Emma «The Judgement on Netflix: How many episodes are in The Judgement?». Express.co.uk, 06-11-2018 [Consulta: 10 novembre 2018].
* 1 2 3 Keller, Joel «Stream It Or Skip It: ‘The Judgement’ On Netflix, A Thai Drama About How A College Student Gets An Undeserved Reputation». Decider, 08-11-2018 [Consulta: 10 novembre 2018].
* ↑ «New On Netflix November 2018». Decider, 05-07-2014 [Consulta: 10 novembre 2018].
# The Journal of Organic Chemistry

The Journal of Organic Chemistry (abreviatura J. Org. Chem.) és una revista científica que publica contribucions originals d'investigació fonamental en totes les branques de la teoria i la pràctica de la química orgànica. És publicada per l'editorial ACS Publications de la Societat Química Americana, amb una freqüència d'un exemplar cada quinzena, que formen un volum anual. El factor d'impacte és 4,721 (2014). El primer exemplar sortí l'1 de març de 1936.

## Referències

* ↑ «The Journal of Organic Chemistry». ACS Publications. [Consulta: 17 març 2015].

## Enllaços externs

* Web The Journal of Organic Chemistry
# Thomas Wharton (anatomista)

Thomas Wharton (Winston, 31 d'agost de 1614 - Londres, 15 de novembre de 1673) fou un metge i anatomista anglès més conegut per les seves descripcions del conducte submandibular (un dels conductes salivars) i la gelatina de Wharton del cordó umbilical.

## Vegeu també

* Gelatina de Wharton
* Conducte de Warthon
* Substància fonamental
* Cèl·lula mare

## Referències

* ↑ «Thomas Wharton».
# İstanbul Cup 2009

El Torneig d'Istanbul 2009, també conegut com a İstanbul Cup 2009, és un esdeveniment de tennis femení sobre pista dura que pertany als International tournaments de la WTA. La 5a edició del torneig es va celebrar entre el 27 de juliol i el 2 d'agost de 2009 al ENKA Sadi Gülçelik Sports Center d'Istanbul, Turquia.

## Quadre individual femení

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | M. Korítseva (r) | 2 | 6 | 1 |
| | T. Bacsinszky | 6 | 3 | 4 | | T. Bacsinszky | 6 | 6 | |
| | U. Radwanska | 7 | 1 | 6 | | U. Radwanska | 0 | 1 | |
| Q | E. Dzehalevich | 5 | 6 | 4 | | | | | | | T. Bacsinszky | 2 | 4 | |
| 3 | A. Medina | 2 | 6 | 6 | | | | | | 5 | V. Duixévina | 6 | 6 | |
| WC | Pemra Özgen | 6 | 2 | 0 | 3 | A. Medina | 1 | 2 | | | | | | |
| | M.E. Camerin | 0 | 1 | | 5 | V. Duixévina | 6 | 6 | | | | | | |
| 5 | V. Duixévina | 6 | 6 | | | | | | | | | | | | 5 | V. Duixévina | 6 | 6 |
| 8 | L. Hradecka | 2 | 6 | 6 | | | | | | | | | | | 8 | L. Hradecka | 0 | 1 |
| | J. Goerges | 6 | 3 | 4 | 8 | L. Hradecka | 6 | 5 | 6 | | | | | |
| | M. Domachowska | 6 | 4 | 6 | | M. Domachowska | 1 | 7 | 4 | | | | | |
| 4 | A. Rezai | 3 | 6 | 4 | | | | | | 8 | L. Hradecka | 6⁵ | 7 | 7 |
| 7 | O. Govortsova | 6 | 6$^7$ | 6 | | | | | | | A. Petkovic | 7 | 5 | 5 |
| | A. Kerber | 4 | 7 | 4 | 7 | O. Govortsova | 3 | 3 | | | | | | |
| | A. Petkovic | 6 | 6 | | | A. Petkovic | 6 | 6 | |
| | R. de los Rios | 1 | 0 | | | | | | |

## Enllaços externs

* Web oficial Arxivat 2008-05-12 a Wayback Machine.
Istanbul :
2005
2006
2007
2008
2009
2010
2014
2015
2016
2017
2018
2019
2020
2021
2022 :
Sony Ericsson WTA Tour 2009
< 2008
2010 > :
WTA Tour Championships, Doha  · WTA Tournament of Champions, Bali :
# İstanbul Cup 2014

El Torneig d'Istanbul 2014, oficialment conegut com a İstanbul Cup 2014, és un esdeveniment de tennis femení sobre pista dura que pertany als International Tournaments de la WTA. La setena edició del torneig es va celebrar entre el 13 i el 20 de juliol de 2014 a l'Enka Arena d'Istanbul, Turquia. Fou la primera edició des de 2010, el qual es va cancel·lar per poder albergar el WTA Tour Championships durant els anys 2011-2013.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1/WC | C. Wozniacki | 4 | 6 | 6 |
| | K. Knapp | 6 | 2 | 1 | 1/WC | C. Wozniacki | 6 | 3 | 6 |
| | S. Pe'er | 2 | 5 | | 8 | K. Plíšková | 1 | 6 | 2 |
| 8 | K. Plíšková | 6 | 7 | | | | | | | 1/WC | C. Wozniacki | 6 | 6 |
| 3 | K. Koukalová | 1 | 3 | | | | | | | | K. Mladenovic | 2 | 3 |
| | K. Mladenovic | 6 | 6 | | | K. Mladenovic | 3 | 6 | 7 | | | | |
| | F. Schiavone | 6 | 6 | | | F. Schiavone | 6 | 3 | 5 | | | | |
| 7 | B. Jovanovski | 1 | 4 | | | | | | | | | | | 1/WC | C. Wozniacki | 6 | 6 |
| Q | A. Konjuh | 6 | 6$^3$ | 6 | | | | | | | | | | 2 | R. Vinci | 1 | 1 |
| | M. Doi | 4 | 7 | 4 | Q | A. Konjuh | 6 | 1 | 6 | | | | |
| | S. Vögele | 0 | 3 | | 4 | E. Svitolina | 4 | 6 | 1 | | | | |
| 4 | E. Svitolina | 6 | 6 | | | | | | | Q | A. Konjuh | 4 | 2 |
| 6 | K. Nara | 7 | 6$^3$ | 6 | | | | | | 2 | R. Vinci | 6 | 6 |
| Q | K. Siniaková | 6⁵ | 7 | 2 | 6 | K. Nara | 0 | 2 | | | | | |
| Q | A. Dulgheru | 3 | 1 | r | 2 | R. Vinci | 6 | 6 | |
| 2 | R. Vinci | 6 | 4 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final |
| | Julia Glushko Sandra Klemenschits | 4 | 6⁵ | |
| | Misaki Doi Elina Svitolina | 6 | 7 | | | Misaki Doi Elina Svitolina | 6$^4$ | 6 | [10] |
| 4 | Janette Husárová Klaudia Jans-Ignacik | 6 | 5 | [10] | 4 | Janette Husárová Klaudia Jans-Ignacik | 7 | 3 | [6] |
| WC | Bojana Jovanovski Francesca Schiavone | 2 | 7 | [5] | | | | | | Misaki Doi Elina Svitolina | 6 | 6 |
| | Oksana Kalàixnikova Paula Kania | 6 | 6 | | | | | | | Oksana Kalàixnikova Paula Kania | 4 | 0 |
| 3 | Iulia Bèihelzimer Olha Savtxuk | 0 | 2 | | | Oksana Kalàixnikova Paula Kania | 6$^4$ | 6 | [12] |
| | Valéria Soloviova Anna Tatishvili | 3 | 6 | [11] | | Valéria Soloviova Anna Tatishvili | 7 | 4 | [10] |
| 2 | Karolína Plíšková Kristýna Plíšková | 6 | 4 | [9] | | | | | |

## Enllaços externs

* Web oficial (anglès)
* Quadre individual femení PDF
* Quadre dobles femenins PDF
Istanbul :
2005
2006
2007
2008
2009
2010
2014
2015
2016
2017
2018
2019
2020
2021
2022 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# Tiranet nan

El tiranet nan (Phyllomyias griseiceps) és una espècie d'ocell de la família dels tirànids (Tyrannidae).
Habita garrigues, vegetació baixa, bosc, localment a les terres baixes fins als 1500 m a l'est de Panamà, oest i nord de Colòmbia, Veneçuela, sud de Guyana, nord de Brasil, oest i sud de Equador i el nord de Perú.

## Referències

* ↑ «Tiranet nan». Cercaterm. TERMCAT, Centre de Terminologia. Rev. 20/06/2021(català)
# Tapacul murí

El tapacul murí (Scytalopus speluncae) és una espècie d'ocell de la família dels rinocríptids (Rhinocryptidae).

## Hàbitat i distribució

Viu entre la malesa del bosc, espesures de bambú de les muntanyes de l'est i sud-est del Brasil.

## Referències

* ↑ «Tapacul murí». Cercaterm. TERMCAT, Centre de Terminologia. Rev. 10/06/2021(català)
# Yeşim Ustaoğlu

Yeşim Ustaoğlu (Sarighamish, 18 de novembre de 1960) és una guionista i directora de cinema turca.
Llicenciada en arquitectura, va treballar durant anys com a arquitecta, periodista i crítica de cinema, alhora que produïa els seus primers curts. El seu primer llargmetratge İz ('La pista') va competir al Festival de Cinema de Moscou el 1994, però va guanyar fama internacional especialment arran de la pel·lícula Güneşe Yolculuk ('Viatge al sol', 1999), on narra l'amistat entre un turc i un kurd i que va ser premiada al Festival de Cinema de Berlín. Amb Pandora'nın Kutusu ('La caixa de Pandora', 2008) va guanyar la Conquilla d'Or a la millor pel·lícula i a la millor actriu (per Tsilla Chelton) al Festival de Cinema de Sant Sebastià.

## Referències

* ↑ «Yeşim Ustaoğlu». Gran Enciclopèdia Catalana. Barcelona: Grup Enciclopèdia Catalana.
# Calippus (cràter)

Calippus és un petit cràter d'impacte que es troba en la vora oriental de la serralada dels accidentats Montes Caucasus, en la part nord de la Lluna. Jeu al sud-oest del cràter Alexander, en el sector nord-oest del Mare Serenitatis.
La vora exterior de Calippus té un aspecte irregular, amb protuberàncies externes al nord-est i en particular cap a l'oest, on apareix una secció interior de material caigut. L'exterior presenta una lleugera rampa envoltada pel terreny accidentat de la serralada. Dins de les parets interiors de cares afilades apareix un sòl interior rugós i irregular.
Al sud-est d'aquest cràter, en la vora del Mare Serenitatis, es troba la rima en forma d'arc designada Rima Callippus. Aquesta esquerda segueix una trajectòria cap al nord-est en una longitud d'uns 40 quilòmetres.

## Cràters satèl·lit

Per convenció aquests elements són identificats en els mapes lunars posant la lletra en el costat del punt mitjà del cràter que està més prop de Callippus.
| Cràters satèl·lit | Calippus Coordenades Diàmetre A 37° 00′ N, 7° 54′ E﻿ / ﻿37.0°N,7.9°E﻿ / 37.0; 7.9﻿ (Calippus A) 16 km B 36° 00′ N, 10° 00′ E﻿ / ﻿36.0°N,10.0°E﻿ / 36.0; 10.0﻿ (Calippus B) 7 km C 39° 36′ N, 9° 06′ E﻿ / ﻿39.6°N,9.1°E﻿ / 39.6; 9.1﻿ (Calippus C) 40 km D 36° 18′ N, 11° 18′ E﻿ / ﻿36.3°N,11.3°E﻿ / 36.3; 11.3﻿ (Calippus D) 4 km E 38° 54′ N, 11° 54′ E﻿ / ﻿38.9°N,11.9°E﻿ / 38.9; 11.9﻿ (Calippus E) 5 km F 40° 30′ N, 10° 00′ E﻿ / ﻿40.5°N,10.0°E﻿ / 40.5; 10.0﻿ (Calippus F) 6 km G 41° 18′ N, 11° 30′ E﻿ / ﻿41.3°N,11.5°E﻿ / 41.3; 11.5﻿ (Calippus G) 4 km |

## Enllaços externs

* "Calippus (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 25 juny 2018].
* «LROC :: QuickMap - Targeting Mapa LROC» (en anglès). [Consulta: 25 juny 2018].
* «The-moon.wikispaces.com: Calippus» (en anglès). [Consulta: 25 juny 2018].
# Troy (Tennessee)

Troy és una població dels Estats Units a l'estat de Tennessee. Segons el cens del 2000 tenia 1.273 habitants.

## Demografia

Segons el cens del 2000, Troy tenia 1.273 habitants, 533 habitatges, i 367 famílies. La densitat de població era de 346,1 habitants/km².
Dels 533 habitatges en un 30,4% hi vivien nens de menys de 18 anys, en un 55,5% hi vivien parelles casades, en un 10,3% dones solteres, i en un 31,1% no eren unitats familiars. En el 28% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,4% tenia menys de 18 anys, un 9% entre 18 i 24, un 28,8% entre 25 i 44, un 23,5% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 85,7 homes.
La renda mediana per habitatge era de 30.664 $ i la renda mediana per família de 38.500 $. Els homes tenien una renda mediana de 28.594 $ mentre que les dones 20.208 $. La renda per capita de la població era de 15.255 $. Entorn del 12,5% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Troy». American Fact Finder. Oficina del Cens dels Estats Units, 12-01-2010.